
                   REPUBLIKA HRVATSKA
IZBORNO POVJERENSTVO ZA PROVEDBU IZBORA

ZA ČLANOVE VIJEĆA JEDINICA MJESNE SAMOUPRAVE

                     GRADA DUBROVNIKA

KLASA: 012-01/26-01/01
URBROJ: 2117-1-09-26-4
Dubrovnik, 11. studenog 2026.
Izborno povjerenstvo za provedbu izbora za članove Vijeća jedinica mjesne samouprave Grada Dubrovnika povodom raspisanih izbora za članove vijeća mjesnih odbora i gradskih kotareva Grada Dubrovnika daje sljedeću
O B A V I J E S T
Gradsko vijeće Grada Dubrovnika donijelo je Odluku o raspisivanju izbora za članove vijeća mjesnih odbora i gradskih kotareva Grada Dubrovnika, KLASA: 012-01/26-01/01 URBROJ: 2117-1-09-26-4, od 31. listopada 2026., a koja je objavljena u „Službenom glasniku Grada Dubrovnika“, broj 17/26, od 2. studenog 2026. (dalje u tekstu: Odluka) i koja je stupila na snagu 10. studenoga 2026. godine.
Izbori za članove vijeća mjesnih odbora i gradskih kotareva Grada Dubrovnika održat će se u nedjelju, 13. prosinca 2026. godine, u vremenu od 7.00 do 19.00 sati.

Obavještavaju se građani s prebivalištem na području Grada Dubrovnika da mogu izvršiti pregled podataka upisanih u registar birača od 13. studenog do 3. prosinca 2026. 

Pregled podataka upisanih u registar birača može se obaviti svaki radni dan u Upravnom odjelu za opću upravu Dubrovačko-neretvanske županije, adresa: Vukovarska 16, Dubrovnik, soba broj 8, u vremenu od 9:00 do 12:00, ili na telefon: 020/351-116 i 020/351-097.
Na dan provedbe izbora za članove vijeća mjesnih odbora i gradskih kotareva Grada Dubrovnika, za sve vrijeme glasovanja radit će gore navedena ustrojstvena jedinica u Dubrovačko-neretvanskoj županiji radi provjere biračkog prava odnosno izdavanja potvrda za glasovanje biračima koji imaju biračko pravo, a nisu upisani u izvatke iz popisa birača dostavljene na biračka mjesta.
Napominje se da birači koji na dan izbora nisu upisani u izvatke iz popisa birača, kao i birači koji jesu upisani u izvatke iz popisa birača, ali ne mogu dokazati svoj identitet važećom osobnom iskaznicom ili drugom odgovarajućom javnom ispravom, mogu ostvariti pravo glasa isključivo uz predočenje potvrde za glasovanje izdane od nadležnog odjela Dubrovačko-neretvanske županije.

Potvrda o podnesenom zahtjevu za izdavanje osobne iskaznice ne smatra se potvrdom za glasovanje.

Predsjednica Povjerenstva
       Nada Medović, dipl. iur.
